**ՀԱՎԵԼՎԱԾ**

**ՆՈՅԵՄԲԵՐՅԱՆ ՀԱՄԱՅՆՔԻ ԱՎԱԳԱՆՈՒ**

**20.04.2018 Թ ԹԻՎ 25-Ն ՈՐՈՇՄԱՆ**

Նոյեմբերյան համայնքը մասնակցում է Սոցիալական ներդրումների և տարածքային զարգացման ծրագրին <<Նոյեմբերյան խոշորացված համայնքի կոմունալ ծառայությունների, ճանապարհային սպասարկման, ներհամայնքնային տրանսպորտային համակարգի բարելավում, գյուղատնտեսության ոլորտի աջակցություն և էներգախնայողության համակարգի ձևավորում>> ծրագրային առաջարկով: Համայնքի 2018 թվականի բյուջեն կազմելիս հաշվի են առնվել այդ նույն տարում ավարտին հասցվելիք ծրագրից ակնկալվող ֆինանսական մուտքերը և նախատեսված ծախսերը: Սակայն նոր ժամանակացույցի համաձայն՝ 2018 թվականին իրականացվելու են ծրագրի միայն առաջին և չորրորդ բաղադրիչները՝ մասնակիորեն: Հետևաբար, համայնքի 2018 թվականի բյուջեում նախատեսվող, ծրագրի իրականացումից ստացված եկամուտների կրճատման անհրաժեշտությունը պայմանավորված է ծրագրի երկրորդ ու երրորդ բաղադրիչների ամբողջական և առաջին ու չորրորդ բաղադրիչների մնացած մասի իրականացման արդյունքում ակնկալվող մուտքերի բացառմամբ:

Ստորև ներկայացվում են այդ մուտքերը՝ ըստ բաղադրիչների.

Բաղադրիչ 1. Նոյեմբերյան խոշորացված համայնքի կոմունալ ծառայությունների և ճանապարհային սպասարկման համակարգի բարելավում 1400.0 հազար ՀՀ դրամ:

Բաղադրիչ 2. Նոյեմբերյան խոշորացված համայնքում հասարակական տրանսպորտային համակարգի ստեղծում 2300.0 հազար ՀՀ դրամ:

Բաղադրիչ 3. Նոյեմբերյան խոշորացված համայնքում էներգախնայողության համակարգի ձևավորում 2200.0 հազար ՀՀ դրամ:

Բաղադրիչ 4. Նոյեմբերյան խոշորացված համայնքում գյուղատնտեսական տեխնիկայի վերազինում 1800.0 հազար ՀՀ դրամ:

Համայնքի 2018 թվականի բյուջեի կրճատման ենթակա մուտքերի մյուս մասը վերաբերում է Նոյեմբերյան քաղաքում կառուցվելիք համայնքային շուկայի շահագործումից ստացվող եկամուտներին: Նախապես համայնքը պլանավորել էր 2018 թվականին 15 մլն դրամ ներդրում կատարել և շահագործման հանձնել շուկայի բաց տաղավարների մի հատվածը, որոնց վարձակալությունից ակնկալվում էր ստանալ 2120.0 հազար ՀՀ դրամ բյուջետային մուտքեր: Սակայն համայնքը որոշեց մասնակցել պետական սուբվենցիայի ծրագրին, որպեսզի հնարավորություն ունենա անհամեմատ մեծ միջոցներ ներգրավել համայնքային շուկայի կառուցման 2018 թվականի աշխատանքներում: Սուբվենցիայի ծրագրի հաստատման դեպքում, նախագծի մեծության պատճառով հնարավոր չի լինի շուկայի կառուցվելիք մասը շահագործման հանձնել գյուղատնտեսական ակտիվ շրջանի ավարտից ավելի շուտ: Հետևաբար, կբացառվեն 2018 թվականի շուկայի շահագործումից ակնկալվող վերոնշյալ բյուջետային մուտքերը: